gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl it gl gl gl pt es gl gl gl gl gl gl gl ja en sv fr de de gl gl gl gl gl gl gl es gl gl pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Pereiro sobe ao podio no Estatal
Sábado, 24 de setembro de 2022
O galego quedou de terceiro en fondo. Máis irregular foi a actuación dos ciclistas do KGZ, xa que, tras a retirada de Veloso, quedaron por riba do décimo posto.
Tags: Óscar Pereiro Campionato Estatal ciclismo contrarreloxo fondo Karpin Galicia KGZ
Pereiro, a carón de Valverde e Sevilla no podio / Imaxe: Rafa Carbonero / www.extremaduraciclismo.net
Óscar Pereiro terminou a carreira no Campionato Estatal de fondo en estrada completando o podio (que coroaba o seu compañeiro Alejandro Valverde, seguido de Óscar Sevilla), e coa medalla de bronce pendurada do pescozo. Foi un terceiro posto que lle soubo de marabilla ao ciclista de Mos pois, segundo dixo, levaba todo o ano sen gañar e "precisaba un bo resultado coma este".
Opcións no Tour e en Beixín
Pereiro demostrou a súa fortaleza e o seu bo estado de forma nunha carreira que dominou o seu equipo, o Caisse d'Epargne, con regularidade. Os corredores tiñan que dar tres voltas a un circuíto de 69 quilómetros, cun desnivel de 850 metros entre o punto máis alto e o máis baixo.
Esta vitoria válelle a Óscar Pereiro para demostrar que a súa candidatura para ir a Beixín é poderosa. De momento está entre os 12 preseleccionados pola Federación Estatal. Agora, a mente tamén está posta na vindeira edición do Tour 2008, que comeza o vindeiro sábado.
O papel dos homes do KGZ
O Campionato Estatal de contrarreloxo foi tamén para o Caisse D'Epargne, e conseguiuno o seu corredor Luis León Sánchez. Segundo foi Rubén Plaza (Benfica) e Iván Gutiérrez, tamén do Caisse D'Epargne, foi terceiro. Mentres, o Karpin Galicia, tras as coñecidas baixas de Gustavo C. Veloso e David Herrero, non tivo opcións. Os seus representantes, Gonzalo Rabuñal e Serafín Martínez, clasificáronse nos postos décimo quinto e décimo noveno, respectivamente. Salgueiro (Estremadura), o outro galego na proba, foi décimo sexto.
Por outro lado, en fondo, o KGZ conseguiu unha excelente undécima praza grazas á actuación de Serafín Martínez. Tamén fixeron unha boa proba Gustavo Domínguez e Delio Fernández (segundo mellor entre os máis novos), así como outros galegos coma Enrique Salgueiro (Estremadura). Tamén lograron terminar a dura proba Paleo, por parte do Karpin Galicia, e o porriñés Luis F. Oliveira (Barbot).
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Un momento na proba en liña / Imaxe: Rafa Carbonero / www.extremaduraciclismo.net
Os homes no KGZ, na contrarreloxo
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto